**ΒΑΡΚΕΛΩΝΗ**

**Λόφος Montjuïc – Ισπανικό χωριό – Paseo de Gracia - Sagrada Familia - Park Güell - Girona – Figueres / Μουσείο Νταλί - (Ανδόρρα -Μανρέσα)**

**03, 10, 17, 24, 31/07 & 07, 14, 21, 28/08 & 04/09/2025 -** **5 μέρες**

*Καλώς ήρθατε στη Βαρκελώνη, την πρωτεύουσα της Καταλονίας, μια πόλη γεμάτη ζωντάνια, τέχνη και ιστορία! Μαζί θα ανακαλύψουμε τα πιο εμβληματικά αξιοθέατα, όπως η εντυπωσιακή Sagrada Familia, η πολύχρωμη Park Güell και η φημισμένη Las Ramblas. Θα περιπλανηθούμε στα στενά της Γοτθικής Συνοικίας, θα απολαύσουμε την πανοραμική θέα από το Montjuïc και θα γευτούμε αυθεντικές καταλανικές γεύσεις. Ετοιμαστείτε για μια αξέχαστη εμπειρία σε μια πόλη που συνδυάζει μοναδικά την παράδοση με τον μοντέρνο ρυθμό ζωής!*

**Λίγα λόγια για το ταξίδι μας :**

* Aπευθείας πτήσεις με την **Aegean Airlines**
* **Διαμονή**  σε  **επιλεγμένο** ξενοδοχείο 4\* με πρωινό
* **Μοναδική δυνατότητα** εκδρομή**ς** στην **Ταρραγόνα**
* **Έμπειρος αρχηγός** με **ειδίκευση** στην **Ιβηρική Χερσόνησο**
* **Δώρο** η εκδρομή **Girona – Figueres**

**1η Μέρα | Θεσσαλονίκη – Βαρκελώνη.**

Συγκέντρωση στο αεροδρόμιο ‘’Μακεδονία’’ για την απευθείας πτήση μας στη Βαρκελώνη. Άφιξη, επιβίβαση στο λεωφορείο μας και αναχωρούμε για το ξενοδοχείο μας. Τακτοποίηση.

**2η Μέρα | Βαρκελώνη – Λόφος Montjuïc – Ισπανικό χωριό – Paseo de Gracia – Sagrada Familia - Park Güell. « Επίσκεψη σε θησαυρό θρησκευτικής σημασίας με την μοναδική φυσική ομορφιά ….» - Περιπατητική περιήγηση.**

Πρωινό στο ξενοδοχείο μας και αναχωρούμε περιφερειακά του κέντρου για να ξεκινήσουμε την δεύτερη περιήγηση μας στην πανέμορφη πρωτεύουσα της Καταλονίας. Θα επισκεφτούμε το Ολυμπιακό χωριό, το Ολυμπιακό λιμάνι, την Barceloneta και το παλιό ψαροχώρι. Θα συνεχίσουμε για τον λόφο Montjuic όπου θα μάθουμε για την πλούσια ιστορία του και στη συνέχεια θα επισκεφτούμε το περίφημο Ισπανικό χωριό, μια μικρογραφία της Ισπανίας, που κατασκευάστηκε για την παγκόσμια έκθεση του 1929. Συνεχίζουμε για τον επιβλητικό ναό της Sagrada Familia, το σημαντικότερο έργο του Gaudi που είναι και το πιο επισκέψιμο μνημείο της Βαρκελώνης. Θα ξεναγηθούμε εξωτερικά και στη συνέχεια θα αναχωρήσουμε για το περίφημο πάρκο Γκουέλ (εισιτήρια εξ’ ιδίων), έργο του Antonio Gaudi, παράδειγμα αρμονίας της φύσης και αρχιτεκτονικής, που έχει ανακηρυχθεί παγκόσμιο μνημείο πολιτιστικής κληρονομιάς της UNESCO. Στη συνέχεια ελεύθερος χρόνος για φαγητό και ψώνια. Συνεχίζουμε για την παραλία της Βαρκελώνης και την Μπαρτσελονέτα . Μια απέραντη παραλία, εύκολα προσβάσιμη με χρυσαφένια άμμο , σημαντικά αξιοθέατα , εξαιρετικά εστιατόρια , υπέροχα μπαράκια και ατέλειωτα tapas. Στη συνέχεια μεταφορά στο ιστορικό κέντρο για την ξενάγηση μας. Θα δούμε ιστορικό την γοτθική συνοικία, γνωστή ως Barrio Gotico, με τα πανέμορφα πέτρινα σοκάκια και σήμα κατατεθέν της τον εντυπωσιακό Καθεδρικό ναό της Αγίας Ευλαλίας. Συνεχίζουμε με την πλατεία Isidre Nonel και τον εντυπωσιακό τοίχο που είναι διακοσμημένος με 4.000 κεραμικά πλακάκια τα οποία έχουν τυπωμένα επάνω τους φωτογραφίες. Όλα μαζί τα πλακάκια δημιουργούν μια μεγαλύτερη εικόνα που όταν την βλέπεις από μακριά σχηματίζουν ένα μοναδικό μωσαϊκό φιλί. «Ο κόσμος αρχίζει με κάθε φιλί» είναι το σύνθημα που αναγράφεται στην πλακέτα του έργου και δημιουργήθηκε με αφορμή την 300η επέτειο από την απελευθέρωση της πόλης. Συνεχίζουμε στον εμπορικό δρόμο Porta del Angel για να καταλήξουμε στην μεγαλύτερη και εμπορικότερη πλατεία – την Plaza Cataluna – και θα φθάσουμε τελικά στον πασίγνωστο πεζόδρομο Las Ramblas, με την αγορά των λουλουδιών, τους υπαίθριους καλλιτέχνες και ζωγράφους και την αστείρευτη ζωντάνια του. Για το βράδυ σας προτείνουμε να παρακολουθήσετε Flamenco στην πατρίδα του και να αφεθείτε στον έντονο και γεμάτο πάθος ρυθμό του.

**3η Μέρα | Βαρκελώνη – Girona – Figueres / Μουσείο Νταλί. « Υπερρεαλισμός & βόλτες δίπλα στο κύμα….»**

Πρωινό στο ξενοδοχείο. Η σημερινή ολοήμερη ξενάγησή μας θα ξεκινήσει με το Φιγκέρες (Figueres), την πόλη του Σαλβαδόρ Νταλί. Στο μουσείο του (εισιτήρια εξ’ιδίων) θα δούμε την μεγαλύτερη συλλογή έργων του παγκοσμίως, από τα νεανικά του χρόνια έως τον θάνατό του. Σε πολλά από τα έργα του εμφανίζεται η Γκαλά, η γυναίκα και ο έρωτας της ζωής του, ενώ στο κέντρο του μουσείου βρίσκεται ο τάφος του, στον χώρο και στην πόλη που τον τίμησε όσο κανείς άλλος. Βγαίνοντας από το μουσείο απολαύστε επίσης την έκθεση κοσμημάτων, που αποτελείται από 37 μοναδικά κοσμήματα τα οποία σχεδίασε ο πολυτάλαντος ζωγράφος. Συνεχίζουμε για την Τζιρόνα (Girona), μια πανέμορφη πόλη στις όχθες του ποταμού Onar με πανέμορφα ζωγραφιστά σπίτια. Θα θαυμάσουμε τον Καθεδρικό ναό της πόλης και θα περπατήσουμε στην πρώην εβραϊκή συνοικία, όπου ζούσαν οι Σεφαρδίτες – οι Εβραίοι της Ισπανίας. Επιστροφή αργά το απόγευμα στην Βαρκελώνη.

**4η Μέρα | Βαρκελώνη – Προαιρετική εκδρομή στην Ταρραγόνα.<<Στο κέντρο τη Χρυσής Ακτής>>**

Πρωινό στο ξενοδοχείο μας και ελεύθερος χρόνος. Για όσους το επιθυμούν σας προτείνουμε να μας ακολουθήσετε στην εκδρομή μας στην Ταρραγόνα για μία μοναδική προαιρετική εκδρομή ψυχαγωγίας , ένας προορισμός που συνδυάζει ιστορία, πολιτισμό και όμορφες παραλίες. Γνωστή για τα ρωμαϊκά της μνημεία, όπως το Αμφιθέατρο και το Υδραγωγείο του Διαβόλου, προσφέρει μια μοναδική ταξιδιωτική εμπειρία. Το καλοκαίρι, οι χρυσαφένιες ακτές της Costa Dorada, όπως η Playa del Miracle και η Playa de la Arrabassada, είναι ιδανικές για χαλάρωση και μπάνιο γι’ αυτό μην ξεχάσετε το μαγιό σας. . Με παραδοσιακή καταλανική γαστρονομία και ζωντανές τοπικές γιορτές, η Ταραγόνα αποτελεί τον τέλειο προορισμό για όσους θέλουν να συνδυάσουν την εξερεύνηση με τη θάλασσα. Στη συνέχεια θα επιστρέψουμε στην Βαρκελώνη.

**5η Μέρα | Βαρκελώνη – Θεσσαλονίκη – Πτήση επιστροφής.**

Πρωινό ελεύθερος χρόνος μέχρι την πτήση της επιστροφής.

**Σημείωση:**

* Για την καλύτερη εκτέλεση του προγράμματος η ροή μπορεί να διαφοροποιηθεί χωρίς όμως να παραλειφθεί κάτι.

|  |  |  |  |  |  |  |
| --- | --- | --- | --- | --- | --- | --- |
| **Βαρκελώνη 5 μέρες** | | | | | | **Αναχωρήσεις: 03.07.25, 10.07.25, 17.07.25, 24.07.25, 31.07.25, 07.08.25, 14.08.25, 21.08.25, 28.08.25, 04.09.25 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Alexandre Hotel Frontair Congress (10-14.07.25, 17-21.07.25, 07-11.08.25, ) | 4\* | Πρωινό | 545€ | 450€ | 190€ | Πτήσεις με την Aegean Airlines:  Θεσσαλονίκη - Βαρκελώνη: 19:05-21:00  Βαρκελώνη - Θεσσαλονίκη: 21:15-00:50 |
| Alexandre Hotel Fira Congress (03-07.07.25, 24-28.07.25, 31.07.25-04.08.25, 14-18.08.25, 21-25.08.25, 28.08.25-01.09.25, 04-08.09.25) | 4\* | Πρωινό | 575€ | 475€ | 209€ |
| **Στη τιμή περιλαμβάνονται:** Αεροπορικά εισιτήρια Θεσσαλονίκη – Βαρκελώνη - Θεσσαλονίκη με την Aegean Airlines. Αποσκευή 23kg και χειραποσκευή 8kg. Μεταφορές με πολυτελή λεωφορεία, σύμφωνα με το πρόγραμμα. Τέσσερις (4) διανυκτερεύσεις στο Alexandre Hotel Fira Congress 4\*\*\*\* & Alexandre Hotel Frontair Congress 4\*\*\*\* . Πλούσιο πρωινό καθημερινά. Δώρο η εκδρομή Girona – Figueres. Περιηγήσεις και ξεναγήσεις όπως αναφέρονται στο αναλυτικό μας πρόγραμμα. Έμπειρος αρχηγός - συνοδός του γραφείου μας. Ασφάλεια αστικής ευθύνης & ιατροφαρμακευτικής περίθαλψης. ΦΠΑ  **Δεν περιλαμβάνονται:** Χρεώσεις αεροδρομίων, επίναυλοι καυσίμων & ΦΠΑ 165 € (πληρωτέα στο γραφείο). Δημοτικοί φόροι ξενοδοχείων περίπου 15€ ανά άτομο. (πληρωτέα στον προορισμό). Check points 30 € (πληρωτέα στον προορισμό). Ενδεικτική είσοδος Μουσείο Νταλί 15€ ανά άτομο. (πληρωτέα στον προορισμό). Προαιρετική επίσκεψη στο Πάρκο Γκουέλ (με είσοδο): Ενήλικας: 20€ & το παιδί 2-12 ετών: 15€. Προαιρετική εκδρομή στην Ταρραγόνα: 50€ το άτομο. Επιπλέον γεύματα, ποτά, διασκεδάσεις & Ότι δεν αναφέρεται στο αναλυτικό μας πρόγραμμα. | | | | | | |